Latvijas Badmintona federācija
Koordinātas: 56°58′03.30″N 24°07′30.2″E﻿ / ﻿56.9675833°N 24.125056°E﻿ / 56.9675833; 24.125056 Latvijas Badmintona federācija (LBF) ir galvenā par badmintonu atbildīgā organizācija Latvijā. Tā organizē Latvijas čempionātu badmintonā, Latvijas klubu čempionātu badmintonā, arī citas sacensības dažāda meistarības līmeņa un vecuma badmintonistiem. Tās galvenā mītne atrodas Rīgā. Federācija dibināta 1964. gadā, taču mūsdienu biedrība reģistrēta 1993. gadā. 2015. gadā organizācijai piešķirts sabiedriskā labuma statuss. LBF no 1992. gada ir starptautisko badmintona jumtorganizāciju Pasaules Badmintona federācijas un Eiropas Badmintona savienības (angļu: Badminton Europe) locekle, kā arī pārstāv badmintonu Latvijas Olimpiskajā komitejā un Latvijas Sporta Federāciju padomē.